بسم الله الرحمن الرحيم. الحمد لله رب العالمين واشهد ان لا اله الا الله وحده لا شريك له واشهد ان سيدنا محمدا عبد الله ورسوله صلى الله عليه وسلم ايها الاخوة السلام عليكم ورحمة الله وبركاته
طبعا الاحداث الجارية تهدد بمنتهى الخطورة. وانتم تعلمون ذلك وتدركونه والحقيقة انه بسبب هذا فان معظم الرسائل التي تأتي او التي اتت الي عبر الاسبوع الماضي كلها تتحدث حول درجة يعني
آآ حول درجة المخاطر الموجودة في آآ الساحة حاليا وما يقال من امور. آآ فيه اي اشكالية ولا حاجة نعم. فنسأل الله عز وجل التيسير يعني الصوت كويس اخواني تنذر بمنتهى الخطورة لانه في حقيقة الامر
الكلام يدور حول اشكالية انه هل يا ترى الصح ان احنا ننتظر ويطول الانتظار لغاية ما يحصل الامر الطبيعي اللي هو ان احنا نضع الاساس ثم نبني عليه البناء اللي هي مسألة الدستور اولا ولا الانتخابات اولا
طبعا الحديث لما بيدور من الوجهة المنطقية من وجهة الكلام المنطقي يقوم يقول لك ان الدستور هو الاساس وبالتالي الشيء الطبيعي انك تضع الاساس ثم تضع عليه البناء الحقيقة ان المنطق ده مغلوط
اولا لانك لست امام فراغ حاليا. انت مش بتبني بناء من اول وجديد انت امام بناء قائم وانت تريد ان تصلح البناء القائم بان تضع له اساسا قويا فانا ما اقدرش اعتبر ان انا في حالة فراغ كاملة انا ببني بلد ما فيهاش لا قوانين ولا دستور ولا شعب ولا نزم وبالتالي لازم اضع
قبل ما ابني البناء وانما المسألة مختلفة. انه الوضع القائم فيه بناء قائم ومطلوب ان احنا نصلح الاساس بتاعه بان احنا نشيل الاساس اللي مش نافع ونجيب اساس جديد. ولزلك هو مش اساس خالص. هو عبارة عن عقد جديد. يعني انا وانت
وكنا شركاء في مسألة وانا ظلمتك او انت ظلمتني فاحنا بنضع قواعد جديدة للتعامل نؤسس عليها علاقتنا القادمة. احنا مش بنؤسس وجودنا احنا بنؤسس علاقتنا وبالتالي الدستور بيضع اساس مختلف
عن الاساس اللي كان موجود لعلاقات مستمرة قبل كده وبعد كده. يعني ايه الكلام ده؟ يعني كان فيه حاكم ومحكوم وفيه سلطات للدولة وبتحكمهم علاقة. العلاقة دي اسمها الدستور حصلت احداث خمسة وعشرين يناير
وكشفت او يعني مش كشفت واجهت اللخبطة والفساد والزلم اللي كان موجودة فقلنا لأ يبقى احنا لازم نضع علاقة من نوع جديد بين هذه المؤسسات وبعضها وبين الحاكم والمحكوم وذلك بان نضع دستورا جديدا
ما اقدرش انا اعتبر ان ما فيش شعب وما فيش بشر وما فيش ناس عندي اشكاليتين هنا. اولا هتجد الناس كلهم اللي بيقولوا الدستور اولا كلهم من نوع واحد. اللي هو نوع الناس الشيك
الاكاديميين المحترمين اللطاف الزراف الحلوين اللي بيتكلم منطق بحت قاعد في اوضة مكيفة امام تليفزيون امام اضاءة بيكتب في غرفته بينشر في صحيفته وهو في النهاية بيفكر التفكير المحض ده غير الشخص اللي ايده في النار
غير الشخص اللي في الشارع اللي بيقول انه ما من مرة في التاريخ الانساني حصل فيها ان الحكم العسكري الانتقالي كان موجود وتركت له الفرصة ليطول وجوده الا وحصلت مشكلات
مين يقول ان انا اعيد وضع علاقات الدولة وانا تحت ظل حكم عسكري لا املك بالنسبة له اي محاسبة وانا ذكرت من قبل واديكم شفتم اول امبارح بس. او ربما امبارح
انهم آآ الحكومة الحالية والحكومة الحالية حلوة ولا وحشة انما آآ يعني الحقيقة لازم شوية يعني آآ الحاكم لابد ان يكون قويا يعني ما انما على كل حال. وضعوا ميزانية الدولة للسنة الجديدة. ميزانية الدولة
الدولة هتصرف ايه وهتكسب منين وهتوزع ازاي ودخولها منين ومصروفاتها منين الميزانية دي كانت في الاحوال العادية بتعرض على الشعب على نواب الشعب وبرغم كل الفساد اللي كان موجود في البلد بالكامل
انما كان في اعضاء في مجلس الشعب بيناقشوا الميزانية ويطلعوا فيها مصائب خفية. خفية انما دلوقتي نزل الخبر انه صدق السيد المشير محمد حسين طنطاوي على الميزانية. يا دي المصيبة
يعني معنى كده انه ميزانية مصر اللي هتتصرف ولها موارد في سنة كاملة لخمسة وتمانين مليون رهن بتوقيع شخص واحد ان شاء الله يكون ملاك من السما اللي هو محمد حسين طنطاوي يمضي عليها كده لو هو ملاك من السما حتى ده شخص واحد
لا الشعب راقبها ولا نواب ناقشوها ولا شيء استعرضه ولا حد له اي سلطة انت الان امام حالة من السلطة المطلقة. افرض بقى انه غلط في بند من الميزانية الناس ينزلوا ميدان التحرير مليونية لمناقشة الميزانية
ننزل ميدان التحرير لشيل السطر رقم تمنتاشر من الصفحة مية خمسة وعشرين من الميزانية ما ينفعش لزلك احنا امام حالة الضرورة لازم زي ما قلت لكم اللي عايزين يرتدوا الى مسألة انه نضع الدستور اولا دول الجماعة المغرقين
المنطقية وكأن ايدينا في المية الباردة وكأن ما فيش مخاطر من استمرار الحكم العسكري وامتداد الفترة الانتقالية سبع تمن شهور زيادة ولا سنة زيادة وكأن ما فيش ايضا مخاطر من مسألة انه
اه يعني انه دولة بلا سلطات. النهاردة لما ييجي وزير افرض وزير سرق مليون جنيه. حد النهاردة يقدر يحاسبه؟ لا في نواب ولا في حتى محاكمة الوزراء ولا محاكمة الرئيس ولا محاكمة بناء على طلب من تلت نواب المجلس ما فيش مجلس شعب ما فيش برلمان
ازا انا عندي وزير سلطاته لا حدود لها. وعندي مجلس عسكري سلطاته لا حدود لها. والشيء الوحيد المطروح ان الناس ينزلوا مليونية وانتم شايفين كيف يتم التفريق بين الناس؟ تفريق بينهم
في في عشان ما يقدروش ينزلوا مليونيات عشان ما يخبطوش في بعض ورأيتم انه فيه مستشارين في القضاء ياخدوهم يحيلوهم للمحاكمة للقضاء العسكري. وفي مزيعة في التليفزيون لمجرد انها انتقدت انتقدت واحد من الضباط
الجيش ودوها احالوها للنيابة العسكرية مش ممكن تقعد تكلمني منطقيا واحنا هاديين اوي كده وانا عندي طريق هينقطع علي انقطاع تام وتبقى عملية قطع طريق ومش هعرف اوصل لزلك انا دائما كررت لو سمحتم
اقروا اي كتاب يعجبكم فيه مزكرات ثوار اتنين وخمسين سنة تلاتة وعشرين يوليو اتنين وخمسين التي جرت على البلاد والعباد الوبال وضيعت غطاسة البلد ستين سنة انما آآ اقرأوا اي كتاب فيها عشان تشوفوا ان نفس المناقشة بين الناس اللطاف الزراف المحترمين الشيك اللي هو لأ
او الصح والغلط والدستور اولا وبين ادراك الفرصة اللحظة التي تعتبر لحظة فارقة في تاريخ الاوطان. دي ما تتسابش وهناك فارق كبير بين انا في الحالتين اريد ان اضع دستورا ممتازا
الفرق هل اضعه وانا تحت مظلة الحكم العسكري والحكم المطلق والحكم الذي ليس هناك من يراقبه والحكم في صورة فعلا ولا انا اشتغل احط الدستور تحت مظلة حكم نيابي خايف من الشعب لان الشعب
هو اللي منتخبه افرض انه منتخب فيه قصور افرض انه فيه غلط افرض انه مش مثالي افرض انه مش مية في المية. لكن في النهاية انا بقارن بين الحكم مش محتاجني مطلقا
ولا انا لي عليه سلطة مطلقا وسلطاته مطلقة ويقدر يعمل كل حاجة ويجري اعداد الدستور تحت سلطانه هو اللي يختار الهيئة التأسيسية ولا يشوف لها طريقة وبين حكم انا لي عليه سلطان مين يقول
انه سبني تحت حكم من لا سلطان لي عليه بيقول لك لأ ما هو احتشاد الناس في الشوارع والميادين ده مخلي المجلس العسكري كويس اصلا واحتشادهم هيخليه يمشي كويس مش ممكن تتصوروا واحنا مش شايفين الحالة مش شايفين ان الناس كانت تتمنى انها تنزل الى ميدان التحرير مسلا الجمعة اللي هي
من يومين علشان حصل كزا وكزا وخافت من الخلاف الذي هو الذي يدب بينها فقالت لا بلاش بنخاف سلم مش هنعرف ننزل احنا متفرقين احنا لازم نفرق بين الجماعة المتأنقين اللي يعني بيقعد يزبط كرفتته وجاكتته ويتكلم ويبحث ويشوف وبين الناحية العملية
عايزين شعب يستقر على انه يمتلك حدوده ييجي بقى لما تيجي تقول لهم الكلام ده يقوم يطرح فكرة تانية جميلة جدا برضو شكلها في منتهى الشياكة يقول لك ما هو الاحزاب مش جاهزة
طيب وانتم ادوا الاحزاب فرصة. والاحزاب ما خدتش فرصتها ومش معقول يبقى الاحزاب ما خدتش فرصة طيب يا حبيبي الكلام ده هايل جدا. لكن هو انا باعالج وطن انا بحط له شروطه ومواصفاته ولا انا باعالج وطن في اللحزة الحالية بمواصفاته حاليا
وانا بعالج وطن في الخيال ولا بعالج وطن في الواقع؟ ظروف البلد دلوقتي ان ما فيهاش احزاب قوية معقولة عطل بلد وشعب وخمسة وتمانين مليون انتظارا لان تتقوى الاحزاب انا عندي حزب التجمع مسلا
نشأ سنة ستة وسبعين او سبعة وسبعين. يعني معنى كده فات عليه خمسة وتلاتين سنة في صعوبات بس بقى له خمسة وتلاتين سنة حزب الوفد بعد نشأ في برضو سبعة وسبعين وبعدين تجمد شوية ورجع تاني في اربعة وتمانين يعني لأ نقدر نقول ان حوالي
تلاتين او سبعة وعشرين سنة في صعوبات لكن عنده مقرات وصحف وآآ نواب حزب الجبهة نشأ بقى له كزا حزب الناصري نشأ يعني الاحزاب مرت بوقت لها صحف سنين طويلة صحف لها مقرات لها كوادر لها لها
كونها مش جاهزة ما اقدرش اعطل وطن بزيه زي ما بيقولوا. بكامله انتظارا لما الاحزاب تجهز هو يقوم يرد علي ويقول لي ايه ؟ انت ازا بتفاضل بين مصلحة وطن وبين مصلحة احزاب او افراد آآ في الاحزاب دول صحيح
القوية مصلحة للوطن كلية كما يقولون. انما في الاخر انت بتشوف بلد هتضيع عشان انت مستني خمس ست احزاب ما اشتغلتش وبعدين يقول لك مسلا الاخوان المسلمين هم الوحيدين اللي جاهزين. هو الاخوان المسلمين كانوا جاهزين يعني لانهم كانوا على الحجر. كانوا
اترك لهم صحف يصدروها كان لهم مقرات كانوا بيتاخدوا يتحبسوا ويضربوا وتؤخذ اموالهم وتصادر فاذا هم مش دول كانوا اسوأ حالا اسوأ محاصرة اسوأ خضوعا او يعني وقوعا تحت الطغيان
من الاحزاب يقول لك لأ بس لو كان لهم وسائل خاصة. ايه الوسائل الخاصة؟ كانوا بيعملوا ايه؟ كانوا بيحضروا عفاريت يعني وسائل خاصة بيعملوا ايه يعني وسائل خاصة كان بيروح للشيخ يفتح المندل مش شيخ طبعا انما يروح لواحد يفتح المندل ويقول له اثر لي على الجيران يحبوني
وسائل خاصة انه بيتصل مع الناس يعني وسائل خاصة انه بيفتح بيته يعمل كوباية شاي وشوية كيك ويقعدوا مع الناس يتكلموا معهم. طب ما كنتم تشتغلوا كده ما دي السياسة
هي السياسة ان تكون عاجزا عاجزا عاجزا عاجزا. ولما تلاقيني انا عامل في بيتي كوباية شاي ووداعي اتنين تلاتة وقاعد اتكلم معهم. يبقى هي دي اسمها وسائل خاصة. ما تشتغل وسائل خاصة. مش انت راجل وطني ونزلت
ميدان التحرير وبتقول ان انت كنت عايز تقلب البلد علشان الزلم موجود. طب انا دعوتك لايسر من هذا. لان انت عندك مقر زي ما قررت زي القصور وصحف سيارة انك بس تشتغل
فازا كنت مارست وفشلت ومارس غيرك بحدود ضيقة وناجحة ما تجيش تقول لي النهاردة هو اللي جاهز ومع ذلك هذا الكلام ايضا غير صحيح. ليه لانه احنا النهاردة الحقيقة لما تيجي تشوف
ودي نقطة مهمة جدا يا اخواني مهمة جدا ومع زلك قبل ما ادخل فيها هقول لك هم بيردوا علينا يقولوا ايه؟ يقول لك لا ما هو انت اصل انت خلي بالك انت بتتكلم عن الاحزاب القديمة الاحزاب اللي اتضح انها بايزة ومش نافعة وما لقت الحكم
وطول عمرها كانت عبارة عن ديكور علشان يكمل حسني مبارك ونظامه ويعني انت عارف وانا عارف وناس بتوع مصالح ومش نافعين وملتويين وكلهم ولو نملك نحاكمهم ونوديهم في داهية الخيانة العظمى دا دول اللي كانوا بيتفقوا مع مباحث امن الدولة واحنا بنسميهم احزاب امن الدولة يردوا بهذه الردود. انما احنا نقصد ايه
هو بقى بيقول نقصد الاحزاب الاخرى الجديدة اللي هي احزاب شباب الثورة اللي من حقها تنشأ وتاخد وقتها وفرصتها وتعمل شغل والناس يؤيدوها والله يا اخي كلام لطيف اوي كلام جميل جدا. لكن زي ما بقول لك برضو نفس الرد
هو انت بتقول لي على البلد انها تكون بالشكل الفلاني عشان احل لها مشكلتها؟ ولا انا بحل مشكلتها دلوقتي؟ انا دلوقتي لقيت العمارة انا ساكن فيها لا قدر الله بتقع
قالوا لي اجري يلا بسرعة لان العمارة بتقع اقول لهم لأ استنى لما البس البدلة والكرافتة واحط برفانات واحط وانزل وانا يعني في حالة آآ لياقة كاملة ولا انا انسان ينقذ نفسه من الهدد من الهدم من من الوقوع تحت الانهدام البنيان
فانا مش بلاش مش رايقين احنا قوي ان احنا بنحل زروف بلد متخيلة في زهننا. انتظر حتى نضع الدستور وتقوم الاحزاب وتأخذ فرصتها وتنجح في دعم شعبيتها وتتنافس افكارها ثم بعد ذلك
نقيم انتخابات ده انت يا بيه انت مش بتتكلم عن الواقع بقى انت راجل قاعد خد حاجة كده وقاعد يتخيل بيها تخيلات ان شاء الله ربنا توفق وتحل وتحصل علما بان معظم هذه الاتجاهات والله لو اشتغلت عشرين تلاتين اربعين سنة ولا هتجيب حاجة
لانه قبولهم دول خايفين ينزلوا ينزلوا بين الناس. بيتكلموا لغاية دلوقتي من وراء الجدر ومن وراء الستارة ومن وراء التليفزيون خايفين ينزلوا في الشوارع خايفين يروحوا للناس خايفين يعقدوا ندوة في على قهوة على مقهى يعني على مش مهم هو مش عارف
يتقابل مع الناس انت عايز ده النوع ينزل وتدي له مسلا سنة يكون الدنيا فيها خربت خربت والكلام ده انا قلته من حداشر فبراير وليس اليوم ولكن سبحان الله يعني آآ نصحته ولكن اهو ده اللي حصل
الحاصل لاخواني ان ما ينفعش طيب ايه الحل بقى؟ اسمع بقى الحل دلوقتي انا عندي كنت اتمنى ان يبقى عندي احزاب قوية عشان اقدر اعمل انتخابات تمثل الشعب طيب ما عنديش ان احزاب قوية
اقوم هعمل ايه بقى؟ الصح بقى الكلام بقى المحترم اللي يراعي الناحية العملية ان انا مش هاعول على الاحزاب خالص ولا اعول على الاخوان المسلمين. ولا اعول على الاتجاه السلفي ولا ما ليش دعوة بالكلام ده كله
انا بقى نقلت نفسي تماما اني اعول على حاجة تانية. على الشعب المصري على الناس على البشر هو للدرجة دي احنا ساحبين الثقة من الخمسة وتمانين مليون كلهم ولا من الاربعين وخمسة واربعين اللي هيدوا اصوات في الانتخابات مليون
للدرجة دي دول ما بيفهموش للدرجة دي ما فيش سقة ان خمسة واربعين مليون مصري بكاملهم ما يعرفوش يختاروا للدرجة دي الراجل اللي بيطلع في التليفزيون في القناة اللي جنبنا الشاشة اللي جنبنا لما اتقلب. هو ده
اللي عنده القدرة على الوصاية انه لما يقول حاجة يبقى بيحمي الخمسة واربعين مليون. وبقية الخمسة واربعين مليون دول ما لهمش لازمة احنا لازم نعول بدل ما بنعول على المرشح نعول على الناخب. وازن دي فكرة بسيطة جدا
المرشح هو الاحزاب الاحزاب مش موجودة ومش جاهزة. طب متشكرين قوي معلش بقى خلاص مش هينفع ننتزركم لان البلد هتضيع احنا هنعول بدلا منكم على الناخب الناخبين خمسة واربعين مليون اللي بيعرفوا يختاروا
واحنا عندنا تليفزيونات هنفضل نوعي الناس وعندنا جرايد ده انا بتكلم عن الاتجاه الحر الاتجاه العام الاتجاه الحكومي لاتجاه اللي بيسموه بقى فصائل الحركات مؤسسات احزاب قوة وطنية يقول اسماء اصل المصطلحات ما فيهاش مشكلة. كل واحد يسمي نفسه اللي هو عايزه. مش مهم ينطبق على
صح ولا لا؟ وينطبق على الحقيقة ولا لا انما في الاخر الناس دول عندهم تليفزيونات اكتر واحنا عندنا تليفزيونات احنا عندنا تليفزيون تتكلم في العلم الشرعي للناس الشرعيين. بس انما التليفزيونات العامة اللي واخدة رخصة عامة دي معهم كلها
كنت معهم تليفزيونات معهم صحف وليس للاسلاميين صحف معه ولا الاخوان لهم صحف ولا حد له صحف ولا ولا تليفزيونات ولا شيء. ومعهم امكانات ومعهم ومعهم ومعهم اتفضلوا وعوا اشتغلوا مع الخمسة واربعين مليون
اقنعوهم انما لو انت عايز تقول لي ان الخمسة واربعين مليون مصري كلهم ما لهمش لازمة الا لما السيد فلان الفلاني يعمل الحزب بتاعه ويقوم الحزب لازم الاول وانا ما فيش مشكلة اقول لكم بالاسماء
يعني لازم حزب النور وحزب الحرية والعدالة وحزب فضيلة وحزب المصريين الاحرار وحزب عدل وحزب الكرامة لازم هم دول لو ما قاموش واشتغلوا ومكنوا لو ما قاموش واشتغلوا ومكنوا يبقى الشعب المصري مش هيفهم حاجة والخمسة واربعين دول كلهم عندهم تخلف عقلي خمسة واربعين مليون ما بيفهموش
الا لو قامت الاحزاب ابني على شيء ليس ما اقدرش انتظره. ما اقدرش انتزر. واحد مرض الان مرض دلوقتي في حالة خطرة الان بيقول والله ده انا ابني في ستة طب فاضل له شهرين وهيمتحن استناه لما يتخرج ويبقى دكتور ويعالجني
الولد لسه ما اتخرجش وانت هتموت. رح لدكتور. وبعدين لما ربنا يكرمه ويتخرج يا اخي يبقى يقعد تحت رجليك يجر اباه انما تقول لي انا هعطل البلد كلها بالكامل واعرضها لمخاطر الحكم العسكري وللمخاطر التشتيت والتمزيق والتفريق
من الفصائل وتلويه سمعة الفصائل وكل وامريكا هي امريكا يا اخواني. امريكا بصفتها الدولة العظمى في العالم انتم متصورين ان امريكا لما وقع الحراك القائم دلوقتي ده امريكا راحت روحت البيت نامت وقالت يا نهار ابيض ده الشعب المصري كسب خلاص والسورة تمكنت وبقت الحكم في ايد الناس
ولا عندها بدل البديل مليون بديل لازم تتصرف هل حد يقول لي ان احنا نضع خطط نضع نفسنا تحت ذات الحكم العسكري اللي هو كان موجود قبل كده يا رب يطلعوا ملايكة
يطلعوا احسن ناس في الدنيا. انما هم اللي كانوا موجودين التلاتين سنة اللي فاتوا العشرين سنة اللي فاتوا والعشر سنين اللي فاتوا. والان خدوا موقف كما يزعمون والله اعلم بحقيقة الامور انه
عايزين نبقى كويسين. طب ماشي بس انا ما قدرش اتصور ان يبقى عندي محور حكم عسكري مطلق السلطات مع امريكا التي لها مصالح مع ما يحدث من تفتيت الشعب ومن احالة الناس للنيابات ومن غيره واقعد انا مطمئن لأ انا عايز بقى الحكم العسكري سنة وسنتين يجرى ايه لغاية لما اخلص الكلام
الكلام ده كله مش ممكن وبعدين يتعللوا احيانا ودي نقطة جديدة ببعض النفقات. يقول لك بس واحنا نصرف كم على انتخابات كزا وكام على انتخابات كزا يا اخي الكريم انت تريد ان تملك الشعب ارادة. اولا اللي بيحصل دلوقتي انا كنت ضده من اول لحزة. يعني مش انا
مصير هذا لأ انا كان رأيي في شهر فبراير غير كده خالص وذكرت هذا مرارا وانا الوحيد في مصر كلها الذي ذكرته ان الانتخابات البرلمانية اللي هي مجلس الشعب والانتخابات الرئاسية الاتنين ممكن يجروا في يوم واحد. احنا مش لازم ايه الاول وايه الاخر
ما فيش حد يقول كده مش لازم. امريكا بتحصل انتخابات رئيس الدولة مع البرلمان تجري في يوم واحد. واحيانا مع التجديد النصفي معمول بهذا في امريكا بطاقة مسلا لونها برتقالي وبطاقة لونها فزدقي ده آآ دي بطاقة البرلمان ودي بطاقة الرئيس في يوم واحد
فانا قلت ساعتها قلت والله احنا نعطي ستة اشهر ستة اشهر لتفاعل الشعب بس تخلي الست شهور دول بقرار من اول لحزة. الاحزاب متاحة. الصحف متاحة. الجمعيات متاحة. الاعمال السياسية والمدنية متاحة. اشتغلوا ايها الشعب وست اشهر كلموا الخمسة واربعين مليون المحترمين اللي ممكن تبني عليهم
انت اكلمه وانا اكلمه انما النهاردة الاحزاب مش قادرة تنزل في الشوارع الاحزاب الوليدة اللي بتقولوا عليها احزاب شعبية بتعمل مؤتمراتها في قاعات مغلقة مش عارفة تقابل الناس وتقول لي ان هم دول اللي ادي لهم فرصة ست شهور عشان يبقوا اغلبية في البلد! مش ممكن
ده شيء غير طبيعي. شيء يعني ما عشان كده بقول لك اللي بيرى هذا الرأي هم الناس الناس الشيك. الناس المتأنقة. اللي بيقعد يقول لا والله ان كذا وثم كذا. وبعده كذا وانتظروا عندما يحدث كذا وتحس الكلام جميل ومنطقي. بس ما ينفعش
الراجل هيموت لازم يروح للدكتور عربيتك في الجراج خد تاكسي عندك انما لازم يروح للطبيب الان والا يموت وتقول تقول له ازاي فلان الفلاني بقدره العزيم يركب تاكسي وهو عنده عربية موديل كزا اخر
يا حبيبي الراجل هيموت لزلك نحن لا نستطيع مطلقا ان نعول على خلاص انا زي ما قلت لكم كنا نتمنى ان تكون هناك احزاب قوية آآ لكن ما فيش خلاص يبقى انا بترك جانب
المرشح واخد جانب الناخب. اثق في الشعب. هعمل له توعية واتكلم معه والشعب ده مش هبل ولا هطل. ولا متخلفين عقليا. وانا يا اخواني والله يشهد الله العلي الكبير تجربتي الشخصية
ومن الصغر انا لا انسى هزا في سن اربعتاشر خمستاشر سنة كنت لسة صغير وبعدين اشوف كده ناس واقل من كده ربما تلتاشر سنة او اتناشر سنة كمان كنت اشوف ناس
ايه ده! هو ده اللي هينتخب آآ يعني طبعا والدي كان هو المرشح في البرلمان ساعتها هو ده اللي هينتخب ده راجل غلبان اوي ده راجل ما يعني ما ادراكاته محدودة اوي
ده ده ما فيش خالص وده كمان وده وده. طب كبراء الناس برضو نفس الكلام وبعدين واحد في مرة بقول له طب اكتب لي النمرة وانا ابقى اتصل بك وهو راجل من من قيادات البلد قال لي انا ما باعرفش اقرا ولا اكتب
استغربت جدا الراجل الشيك اللي لابس لبس في منتهى الفخامة ده وسيد الناس والناس موسعة له الطريق وكده ما بيعرفش يقرا ويكتب فقال لي اكتب انت انا ما باعرفش اكتب
قلت ده اللي هيختار ولكن صدقوني والله يا اخواني بعد فترة لما تقعد مع النوعيات دي اللي انت متصور انها ما بتفهمش وعشان كده انا بقول الفرق بينا وبين الناس اللي احنا مختلفين معهم دول
انهم لا يثقون في هذه في الناس لكن لما تقعد ونحن نثق باذن الله تعالى فيهم لما تيجي تقعد مع الناس دول تقعد تتكلم معه تلاقيه واعي واعي غير طبيعي
وعي انا ضد الامية طبعا بس الامية مش بس قراءة وكتابة. الامية قد تكون امية الادراك الادراك ولزلك جايز تلاقي واحد عامل ولا فلاح ولا غلبان ولا كناش ولا يقرأ ولا يكتب ولا يعرف اي شيء في الدنيا. واعي اكتر من واحد طالب في الجامعة ما يعرفش حاجة. احيانا بيحدث
دي امية ودي امية بس دول نوعين من الامية هي في الحالتين امية لكن على نوعين عشان كده بقول لحضراتكم الناس دول اللي انا بحكي لكم وانا صغير كنت بشوفهم هم دول اللي هيختاروا الراجل العزيم ده. هم دول اللي هيقولوا على الراجل العزيم ده
ايوة او لا ولكني ادركت آآ مش بس في هذه الدايرة في دواير متعددة. يعني انا لا انسى الدائرة المجاورة لنا مباشرة انه كان فيها عملاق داخل الانتخابات لكن احنا بالثقافة العالية بتاعتنا العظيمة شايفينه
ما ينفعش وازا بهذا العملاق يسقط وخصمه ياخد اكتر من اتنين وسبعين في المية في الانتخابات وينجح ده ما كنش حد يتصور ان هو ينجح لكن الناس فاهمة صح. الناس مدركة
واللي نجح باتنين وسبعين في المية المرة دي ممكن ينجح المرة دي والمرة الجاية وبعدين في المرة التالتة يكسل شوية يسقطوه. شعب واعي لزلك احنا لازم نعرف ان اللي طالع في البرنامج اللي جنبي واللي جنبي واللي جنبي واللي جنبي وانا كمان احنا مش اوصياء على الخمسة واربعين مليون
فاذا ما تغيب وجود الاحزاب فعلينا ان نعتمد على وجود الشعب ولا الشعب كمان مش موجود مش ممكن انما ان ننتظر وصدقوني سيكون عارا ان احنا نرجع نغطس ستين سنة مرة تانية. يغطس الناس ستين سنة مرة اخرى
انما تعالى بقى الى نقطة مهمة جدا وعلى فكرة يومئذ سنذكر بالاسماء. والله وانا من الان ساذكر بالاسماء انا باعمل الاحصاء من الان. وهناك من يسجل هذه المواقف من الان ويسجل التنبيهات التي نبهنا اليها من الان علشان ما تذهبش مندثرة. سنقول بالاسماء
ان هؤلاء الناس اللي هم عندهم حسن ظن وطيبين وانيقين وشيك ومنطقيين وحلوين وبيفكروا حلو هم الذين قالوا ذلك ونبهناهم بوصفنا ايدينا في الناس ايدينا ولزلك ده الفرق الفرق بين
بين اللي في الشوارع في في وسط الناس وبين اللي قاعد بيمارس عمل فوقي عمل علوي عمل انه يكتب ويفلسف ويفكر يكتب ويفلسف ويفكر ويقضي على يعني يعني كانه بقلمه يقول هذا صح وهذا خطأ يصدر
احكاما على الناس والفرق بين الناس اللي في الشوارع ولزلك لما جه يقول لي ايه لاستفتاء اللي حصل ده في اخطاء حصلت ادت الى ان الناس تقول نعم لكن لو لو مشي مزبوط كان هيبقى حاجة تانية ومش معقول
نتايج الاستفتاء تبقى مصادرة على الرأي بقى واحنا نقدر نقول طب ايه رأيك نعمل استفتاء تاني؟ مع ان انا ضد ده مليون في المية. انما اذا اردت ان تعرف من انت؟ اتفضل اعمل استفتاء تاني ايذاء
ابيت اعمل استفتاء تاني لتعرف ان شعب مصر لا يطيق هؤلاء الذين يلعبون في قدره في مقاديره تعالوا اتفضلوا اعملوا استفتاء تاني علشان تشوفوا هل هي المنطقية المفرطة والعملية الحجج المفرطة ولا هو الواقع اللي يفرض نفسه هيضيع البلد
انما اذا ابيت ان تلتزم بالقانون وبنتائج الاستفتاء من قبل ومصمم تخالف الدستور ومقاساة مصمم تخالف القانون ومصمم تخالف الديموقراطية التي تدعو اليها ومصمم تخالف كل ده. وممتنع تعمل استفتاء تاني كمان. علشان ما يبانش ان انت ليس لك ارضية في
وكل اللي انت مصمم عليه فقط ان تكون انت صاحب صاحب القرار صاحب الوصاية على الناس فوالله متأسفين جدا لا يمكن ان يكون هذا مقبولا وانا اخواني لا اعفي من المسؤولية ابدا
القيادات القيادات القيادات مش قيادات الحكومة الحكومة الحالية تطلع حلوة تطلع وحشة رئيس الوزراء الحي يطلع حلو يطلع وحش. انما في الاخر الانسان يحتاج الى حاكم قوي مش حاكم يبقى مش عارف يعمل ايه بين اللي بيضغطوا عليه يمين وشمال. ما ينفعش
ما ينفعش مصر مش حمل شخص او احد لا يستطيع ان ان يحكم الامور انه يبقى متصورها تصور صح ويسمع شورى الناس ويسمع ارائهم ثم يكون وقافا وحاسما في الامور بحيث تسير في مصلحة الناس
انما المسألة اللي احنا مش عارفين دي العملية اللي مايعة تطلع مزاهرة هنا تقوم مغيرة القرار يحصل آآ حالة من النيابة العسكرية تروح مرجعة تاني ده ده مش شغلي ده
فانا النهاردة بقول اهو بمنتهى الوضوح انه ازا كان ولا بد ان احنا بنتعامل مع الواقع كما هو لازم نعرف ان علينا ان نقطع دور واضحا في المسائل تماما. ايها الاخوة
هناك ايضا المسألة الحقيقة لابد ان تطرح ولابد ان تكون واضحة في اذهان الناس هو احنا يا ترى لما هنختار اختيارات دلوقتي لو اتعملت بيقول لك الدستور اولا ولا الانتخابات اولا
هل احنا بنختار اختيارا ابديا ولا ده اختيار ايضا موقوت اسمه اربع سنين بتجيب واحد بيقعد اربع سنين ايه رأيك نتفق على ان الاربع سنين الاولى دي هي مرحلة انتقالية في حد ذاتها
هي مرحلة انتقالية يتعمل فيها الدستور. مرحلة انتقالية تجود فيها المؤسسات بس تحت سلطان برلمان اختاره الناس ويخاف من الناس لانه سيرجع اليهم في انتخابات تالية. فهيحاسبوه كويس بيقول لك ايه بقى في الرد على كده؟ كلمة خطيرة بقى. عايز اقف عندها لانها
في حد زاتها فكرة مستقلة يقول لك لأ انت هتجيب لي ديكتاتور جديد يعني ايه ديكتاتور جديد يعني ان حسني مبارك كان ديكتاتورا بالنزام السابق وانا مش عايزة ارجع للنزام السابق فمش هينفع اختار
رئيس وبرلمان طبقا على نفس الدستور اللي فات لانه يعمل ديكتاتور جديد يا سلام يا سلام اولا الذي صنع الديكتاتور السابق في حقيقة الامر ليس الدستور الذي صنع الديكتاتور السابق
مخالفة احكام الدستور بالقوة مش اعمال مجلس شعب حقيقة وانتخابات حقيقة وحصانات حقيقة وجهاز مركزي لمحاسبات حقيقة وكسب غير مشروع حقيقة ونيابة اموال عامة حقيقة وصحافة ممكنة حقيقة ما كانش ده يبقى ديكتاتور
لان الدستور ما يخليهوش ديكتاتور يبقى معنى كده ان انا محتاج قوانين مش دستور قانون لحصانات القضاء قانون لحصانات جهاز المحاسبات قانون لحصانة دي قوانين يقدر يطلعها المجلس العسكري لو كان صادقا
باعلان دستوري منه بمشروع قانون بقانون يعني قرار بقانون ويقدر يطلعها مجلس الشعب فيصبح الدستور الموجود هو الدستور كل حسني مبارك انت ما فيش عليك رقابة. لأ ده كان بيخلي مجلس الشعب والشورى والجهاز المحاسبات وفيه قانون لمحاكمة رئيس الجمهورية او فيه نص على ذلك
كمان الفكرة انه كان لا يطبق او قوانين لم تصدر. اصدروا القوانين يلا واشتغلوا انما تيجي لغاية النهاردة بعد كل ده انت اللي معطل الاحزاب لانه لازم ما فيش حزب يطلع الا لو كانوا من الاغنياء اللي معهم ملايين عشان يقدر
ينشئ حزب وانت اللي معطل الصحف وانت اللي معطل الجمعيات وانت اللي مش مطلع قانون بحصانات القضاة وانت اللي مش مطلع قانون بحصانات المحكمة الدستورية وانت اللي مش مطلع الانتخابات وانت اللي مش مطلع قانون حصانات الانتخاب او ضمانات الانتخاب
وكفالة نزاهته وانت اللي مش وانت وانت. وبعدين تقول لي انا مش مطلعه واستنى لما الحالات دي تطلع. ما هو انت الذي بترتكب هذه الجريمة. انت الذي تؤخر عشان كده احنا بنقول بمنتهى الوضوح هم يحجزون شيئا ثم يحتجون بان الحاجات دي مش موجودة. ما انتم اللي مخلينها مش موجودة
نزلها. مين يقول ان حزب العمل مجمد من ساعتها لغاية دلوقتي ويستطيع بقرار انه يفك تجميده؟ مين يقول ان حزب الكرامة ممنوع لغاية دلوقتي وهو ناصري لو اسلامي ولا يمت للاسلام بصلة ومع ذلك اهو يعني كمنهج سياسي يعني ومع زلك مجمد لغاية دلوقتي يعني عايز اقول لك انا كان ممكن
انما انت اللي حاجز بايدك وبعدين بتتحجج تقول معلش اصل الحاجات دي مش موجودة. طب ما تخليها موجودة لذلك تبينت النية. عشان كده بقول لحضراتكم الدستور الموجود لما هييجي رئيس ما الدستور ده ما يخليهوش ديكتاتور
ايوة له صلاحيات وايوة له سلطات لا شك انها لازم تتشال. لانها عار وجريمة زي انه مسلا يبقى من حقه حل مجلس الشعب في حالة كزا من حقه كزا وحتى كانت قبل كده بناء على استفتاء شاله حكاية الاستفتاء مسلا لو يعني ايه يعني معلش
بسرعة كده ان مجلس الشعب لو اتخانق مع الحكومة يقوم يحصل بينهم خناقة كده في مجلس الشعب. انه صاحب السقة لأ طب مش صاحب السقة مش عارف ايه في الاخر رئيس الجمهورية من حقه في هذه الحالة انه يحل مجلس الشعب. طبعا ده
مش ممكن لكن الحالة دي في الوضع الثوري اللي احنا فيه ناس هيثوروا عليه. فورا ولزلك انا بقول ان الدستور القائم لم يصنع ديكتاتور لان الدستور بيصنع ديكتاتور لأ لان مخالفة الدستور
هي التي صنعت ديكتاتور بقى فيه مجلس شعبي مزور مش حقيقي. فالحقيقة ان ما فيش مجلس شعب حط بقى قانون ضمانات الانتخاب بس كده وازبطه مزبوط جدا. خلي الناخب يوقع عشان تبقى جرايم تزوير. فعلا تثبت
التوقيع مش مطابق بس واعمل قانون تزوير فورا يبقى مجلس الشعب حقيقي بس فالدستور يبقى فيه رئاسة وحكومة وفيه برلمان يراقب ادي حصانات لجهاز المحاسبات. ادي حصانات للقضاة. ادي ادي. وياللا وادي قوانين مش محتاج شيء. وبعدين
الذي سينتخب كبرلمان مكلف فورا يبدأ في مسألة اعداد الدستور. يقول لك طب ما انت ما قلتليش شف بقى شوف يقول لك انت ما قلتليش البرلمان هيختار الهيئة التأسيسية اللي هتحط الدستور ازاي
وانا اقول لك ليه التعديل الدستوري بيقول ان شعب مصر هيختار ممثليه انت واصي على شعب مصر وبعدين ممثلي شعب مصر هيختاروا المية واحد بتوع الهيئة التأسيسية. انت واصي كمان على ممثلي شعب مصر. تقوم تقول لي ولا شعب مصر ولا ممثلي شعب مصر. قل لي الاول هيختاروا
ازاي واشترط ان انا اكون فيهم ويبقوا توافقيين ولازم يبقى فيهم كزا غصب عن عينين هزا الشعب وغصب عن عينين الناس ومش هسمح انهم يختاروا قبل ما ما تقول لي
ولزلك ما اشبه هذا والله بقطاع الطريق اللي واقف يقول لك بص بقى ولا تقول لي شعب مصر ولا تقول لي استفتاء ولا تقول لي انتخابات ولا ممثلين الشعب ولا الهيئة التنفيذية قل لي انا فين الاول؟ هبقى موجود ولا
انت مش موجود في هلخ فيها زي ما بيقولوا العوام ازا كنت موجود همشي لك الامور. نعمل صيغة كده توافقية تقر لي باللي انا عايزه. وانا اقر لك باللي انت عايزه ونوصل كده لتوافق
ونعرف هنختار المية واحد ازاي؟ اول ما الاقي الكلام مزبوط افتح لك الطريق امشي يا عويس وسع كده للباشا خليه يمر انما غير كده انا قطاع طرق مش همشيه مش ممكن
مش ممكن هذا المنطق يقبل يا اخواني مهما كان انسان قدراته العقلية مرتفعة ان يتكلم من هذا المنطق مطلقا امال ايه الصح بقى علشان الكلام الكتير اصله احيانا يأخذ يعني منا كل ما اخذ وانا الحقيقة يعني آآ عندي يعني يعني انا عايز اخلص لاني عندي ارتباط مع الاسف
اه الحل الحقيقة اه الحل كالاتي ان شاء الله. اولا ان نفتح كافة منافذ الحريات فورا الان الان فورا واحنا اتأخرنا طبعا كتير صحف واحزاب وجمعيات وحريات وحركة ومؤتمرات تماما
نمرة اتنين ان نزيل كافة ما يمنع الناس من آآ آآ من ابداء رأيها والتفاعل لان في بعض القوانين موجودة بتمنع هذا نمرة تلاتة ان نمارس عملية حوار مع الشعب المصري. مش حوار عبدالعزيز حجازي ويحيى الجمل. ده حوار
انا هقول صراحة ده من احابيل مكر الليل والنهار. انا ده رأيي احنا فاضيين قاعدين يتناقشوا هات وادي واعمل وكزا والنخبة نناقش مع الشعب مع الناس لانه في الاخر انا هحكمها بشيء واحد مش بوثيقة تصدر عن مؤتمر حوار
لأ بانتخابات انا اتناقش ودي نمرة تلاتة زي ما قلنا اتناقش مع الشعب المصري. يطلع الدكتور العزيم عبدالعزيز حجازي والدكتور العزيم يحيى الجمل والدكتور العظيم عصام شرف والدكتور العزيم آآ فلان ليبرالي الخطير فلان والصحفي القدير فلان يطلعوا على التليفزيونات ويتكلموا
ويطلعوا رموز جماعة الاخوان ورموز السلفيين ويتكلموا. ويطلعوا اصحاب الاراء المتعددة ويتكلموا ويدي كل واحد مش حوار عايزين الحوار ماشي عايزين ربع ساعة يقول فيها ويتكلم ماشي. المهم في الاخر
الشعب المصري ده مش مش شعب مغفل ولا اهطل ولا اهبل ولا مغيب ولا ما لوش قيمة. هو ده اللي في الاخر يقعد يسمع كده ويوزن ويراعي الاعتبارات المنطقية فين والاعتبارات العملية فين واعتبارات الخطورة فين واعتبارات ما يتربص بنا
من امور ممكن تضيعنا فين واعتبارات الناس اللي عايزة يا عم تخلص بسرعة عشان تحكم هي البلد فين واعتبارات الناس اللي عاملين اتفاقات بينهم وبين بعض فين كل اللي بيتقال والتهم شعب مصري واتهم انت عايز تتهم الحزب الفلاني وهو يرد تتهم الجماعة الفلانية
وهي ترد ويحدث امام الشعب كله خلاص وفي يوم من الايام تجرى الانتخابات بناء على هذا. هينزل واحد اسمه حسن وواحد اسمه علي وواحد اسمه مصطفى في الدايرة هتتلخص المسألة في انه الشعب ده
هيبقى شايف حسن ده راجل كويس او وحش بناء عليه هيختاره. حسن ده اصبح اسمه نائب الشعب يا اخواني ازا كانت امريكا لغاية دلوقتي بتنتخب الرئيس بنظام المندوبين اللي هو على درجتين ان الشعب يختار المندوب بتاعه. والمندوب هو الذي يصوت للرئيس
خلاص طيب بس فيه صح فيه غلط فيه مخاطر فيه مش عارف ايه طب ما قل للشعب انت بتقول لي انا انت بتقول لنفسك انت بتقول لي مؤتمر الحوار الوطني انت بتقول لدكاترة
فترة الجامعة انت بتقول للقضاة والمحامين انت بتقول للاعلام قل للشعب قل للناس اللي هم اصحاب الحق وبعدين مكنهم ينتخبوا اذا انتخبوا هو ده قرار الشعب في الاخر مش دي اللي هم بيزايدوا علينا به بالديمقراطيات يا اخواني. لازم نضع هذا الكلام في حسباننا تماما. ولازم نعرف انه هذه
المسألة هي الطريقة التي يصح تماما ان نسير فيها احنا الحقيقة هنا مش عايز انا اتجاوز يعني آآ حدود الكلام في آآ مسألة اقناع الشعبي واراء الناس واتخاذ قرار آآ سلامة الانتخابات
سلامة الصحف وسلامة الاحزاب وغيره. انما انا عايز اقول انه بعض القوانين تمثل خطورة فزيعة جدا وانا هضرب لكم مثل عشان بس يبقى النهاردة احنا اوضحنا الصورة وضوحا كاملا لان انا الحقيقة بحب الطريقة الرائقة
الواضحة الرائقة اللي هي توضح اللي ممكن تسميها انت الطريقة الرايقة. انما تبقى الامور واضحة يقول لك نعمل انتخابات بالقايمة ولا فردي؟ ويقعدوا يتناقشوا قايمة ولا فردي؟ ها ها قيمي ولا فردي؟
قايمة ولا فردي بتلاقي الاحزاب دي تقول قايمة ودي تقول فردي وده يقول طب تلت بالفردي وتلتين بالقايمة. لأ طب ما تخليها احسن تلتين بالفرد وتلت بالقايمة طب الكلام ده
والله يا اخواني انا شخصيا يعني كشخص على الاقل الواحد ايده في في النار زي ما بيقولوا باستمرار انا مستغرب لوجد خلي خلي بقى عشان اريح نفسي واريح اللي بيسمعني واريح الناس كلها. خلي الانتخاب بالقايمة احسن
افترض ان هو احسن. واكثر ترجمة لاقدار الاختيارات الناس ما بيهدرش اصوات واحسن للمعارضة واحسن للتمثيل النسبي وللاحزاب وكل حاجة انما يا ناس ده وطن بلد. فيه حد في الدنيا
قبل اجراء الانتخابات بشهرين بس او بتلاتة بس. شف نفس نظام حسني مبارك. لسة موجود. اوعى حد يقول انه اتغير اوعى حد يقول انه اتغير هو اللي اتغير اسماء الاشخاص
انما المسألة زي ما هي المسألة دي النمط نفسه كما هو بذات الصورة في حد في الدنيا ان يقول ان قبل الانتخابات بشهرين او تلاتة افضل ملخبط الناس زي ما كانوا بيعملوا. قايمة فردي فردي قيمة. اسمعوا يا اخوانا
اخر انتخابات مجلس الشعب اجريت في عهد حسني مبارك كانت الفين وعشرة واللي قبلها الفين وخمسة لو سمحتم واحنا دلوقتي المفروض قبل اجراء الانتخابات مسلا باربع شهور او خمس شهور
هاتوا الجرايد بتاعة الفين وعشرة ايام حسني مبارك والفين والفين وخمسة ايام حسني مبارك قبل الانتخابات بخمس شهور واقروها وموجودة على النت الحمد لله. هتلاقوا نفس النقاشات بنفس الوجوه ونفس الاشخاص. بنفس المنطق
قايمة ولا فردي؟ تلت ولا تلتين؟ هاتوا الجرايد ويفضلوا ممخولين الناس ويقول لك بعد كده اخبار خاصة تخرج ان الاتجاهات تتجه نحو اجراء الانتخابات مثلا قائمة ومش عارف ايه ويقعد الناس يتكلموا وبعدين خلاص على حافة الانتخابات على حرف الانتخابات يحسموها. نفس الكلام
اتجاهات لمجرد مخولة الناس لخبطة الناس ان ما فيش شيء مستقر. وبعدين يا ويلنا بقى لو طلع القانون فعلا بعد بعد ما هو قاعد يهز الناس عشان ما حدش يعرف ياخد قرار
يا ويلنا بقى لو طلع القرار بانها بالقايمة دلوقتي. عارف يحصل ايه؟ اولا تتغير الارض اللي احنا واقفين عليها لانه هيغير الدواير لازم هيغير الدواير. انت حضرتك داخل في دايرة ايه؟ دايرة كزا لا خلاص ما بقتش هي دي الدايرة. ده انضم لها دايرة كزا ودايرة كزا
يبقى الناخبين اللي انا اصلا عامل حسابي عليهم بقوا عبارة عن ربع الناخبين والحق ازاي في شهر ونص اروح للناخبين دول كلهم اه ما هو انا قاصد ان انا مخولك. انا كنت قاصد اوقعك انك تبقى مش عارف فين الارض اللي انت واقف عليها. هم دول ناخبيك ولا دول عشرين في المية منهم
انت محتاج تمانين في المية تانيين لا تعرفهم. ولا تعلمهم. ده ده مكر الليل والنهار وبعدين غير كده هتخليها دايرة واحدة لأ هخليها قايمة نسبية ولا قايمة مطلقة القايمة دي معناها ان انا بدل ما انا باخد قراري بستخير ربنا واسأل اهلي وقرايبي واصحابي وحبايبي وانصاري وخصومي واشوف
ولا لا معناها ان انا اروح لواحد اقول له ما تاخدني معك في القايمة بيقول لك لأ ما اقدرش اخدك في القايمة اقول له طب انا اخترت قايمة كزا ما تيجي انت معي وابتدي ادور على ناس هروح بقى فين اروح لمين بقى للاحرار بقى ولا التجمع؟ لا اروح للوفد الجبهة اروح
بلاش المصريين الاحرار لأ لأ العدل بلشنا ها ويلفوا الوسط اللي مش عارف الحرية والعدالة وبعدين في الاخر كله قال له برة يقوم داخل في الفار دي والفردي محتاج يدخل في
خمس اضعاف وده وده كلام ده؟ هو ده فيه في ده معناها ان انا بقطع البلد بتاعتي انا بغرقها بغطسها بخلي لا المرشح عارف اللي هيترشح فيها لغاية دلوقتي يجهلها. ولا عارف الناس اللي هينتخبوه مين هم. ولا عارف مين اللي هيتفق معهم عشان يعمل قايمة. تقول لي ان دي
راشدة يا راجل لناس وطنيين. وانا عايز اخون حد ولا عايز اقول على حد مش وطني. ولا عايز برضو اقول على حد وطني. هو انا ما ليش دعوة. ما ليش دعوة
وانا مش باقيم اشخاص. انا مش شغلتي اقعد اقيم. انما انا باكلمك هل في الدنيا كلها حد يفكر ان هو دي الطريقة اللي انا فيها على بلد وعلى وطن اغير الارض من تحت اقدام الناس. قبل الانتخابات واغير القانون واعمل طب ما تعمل كده دلوقتي او من شهرين تلاتة فاتوا عشان الناس
مواقع اقدامها. انما تفضل مغميني ومغمي الناس ومعمي عليهم. ولسه بتعمي عليهم تقول لسة وسوف وسوف وسوف علشان توقع البلد هذا الكلام والله ارى وراءه ما اراه بوضوح ارى ولذلك انا اقولها بغاية الوضوح. اللحظات اللي احنا فيها دي لحظات فارقة في تاريخ
اما ان ندرك امورنا ليكون البلد ملكا لاهلها. واما ان نفس الاحابيل والالاعيب والدياجير والامور اللي هي شغالة هي هياها. ايها الاخوة لقد رددت اليوم بقدر ما استطيع على كل شيء. الدستور اولا ولا الانتخابات اولا بالقايمة ولا بالفردي
الدستور هيعمل ديكتاتور جديد كل شيء ازن يعني لم يبق شيء لم يبقى الا ان اسمع دوي اصواتكم انتم. ان اسمع حراككم انتم وانتم تدافعون عن هذا الوطن وعن هذا البلد وانتم لا تسمحون لمن يلعب باقداره
بجلسة امام كاميرا بان يضيع وقته. ايها الاخوة لقد سعدت ودائما اسعد بلقائكم الكريم. وسامحوني ان كنت في هذه الايام تحت تأثير الاجهاد يعني يبدو علي كثير من الاجهاد لكن آآ يعني انتم على كل حال
الاهل فضل واسأل الله عز وجل ان آآ تعذروني في هذا. واسأل الله ان نلتقي بكم دائما على خير. وكما ترون دائما كل ما اتيحت لنا الفرصة فاننا نسعد باللقاء وبالاستجابة لدعوة هذه النافذة. فيعني شكر الله لهم
اسأل الله ان يجمعنا على الخير والهدى والبركة والرشاد يا رب العالمين. ولا آآ افلت اننا في شهر رجب حيث خشية القلوب توجه الى الله عز وجل حيث الصوم حيث الشهر الحرام حيث التهيؤ لاستقبال شعبان حيث التهيؤ لاستقبال رمضان
حيث ذكر الله حيث الرجوع الى الله عز وجل حيث التأكد انك حيث يرضى الله عنك وانك لست قلبا ذئب يقف من ربه موقفا ضديا. اسأل الله عز وجل لي ولكم السداد والرشاد يا رب العالمين. واسأل الله لابائنا وامهاتنا
المغفرة والرضوان. اسأل الله ان يهدي اباءنا وابناءنا واخواننا وازواجنا وان يهدينا وان يغفر لنا مغفرة عزما لا يغادر لنا بها ذنبا برحمتك وانت الجواد الكريم يا ارحم الراحمين يا رب العالمين. شكر الله لكم والسلام عليكم ورحمة الله
الله وبركاته. والحمد لله رب العالمين